pythainlp/thai_wikipedia_clean_20230101 huggingface dataset:
ตำแหน่งของจักรพรรดิทั้งหมดก่อนหน้าจักรพรรดิเฮราคลิอัสมีตำแหน่งอย่างเป็นทางการว่า "ออกัสตัส" ("Augustus") ถึงแม้ว่าจะมีตำแหน่งอื่นที่ใช้อย่าง โดมินัส ("Dominus") ชื่อตำแหน่งทั้งหลายก่อนหน้ามาจาก "อิมเพอเรเตอร์" ("Imperator") "ซีซาร์" ("Caesar") และตามมาด้วย "ออกัสตัส" ต่อมาในรัชสมัยจักรพรรดิเฮราคลิอัส ชื่อตำแหน่งได้กลายเป็นภาษากรีกคือ "บาซิลิอัส" ("Basileus"; ภาษากรีก:Βασιλεύς) ซึ่งมีความหมายแต่เดิมว่า ประมุข แต่ถูกใช้เพื่อแทนที่คำว่า ออกัสตัส ตามมาด้วยการสร้างศัตรูกับจักรวรรดิโรมันอันศักดิ์สิทธิ์ในยุโรปตะวันตก ตำแหน่ง "ออโตคราเตอ" ("Autokrator"; ภาษากรีก:Αὐτοκράτωρ) ได้ถูกนำมาใช้มากขึ้น ในหลายศตวรรษต่อมา จักรพรรดิถูกกล่าวถึงโดยชาวคริสต์ตะวันตกว่าเป็น "จักรพรรดิแห่งกรีก" ในช่วงสุดท้ายของจักรวรรดิ จักรพรรดิจะเรียกตนเองว่า "[พระนามจักรพรรดิ]ในพระคริสต์ จักรพรรดิและอัตตาธิปัตย์แห่งชาวโรมัน"
ในช่วงยุคกลาง ระบบราชวงศ์ถือเป็นเรื่องปกติแต่หลักการสืบราชสันตติวงศ์ไม่ได้ถูกทำให้เป็นทางการในจักรวรรดิ และการสืบราชสันตติวงศ์มีความเป็นขนบธรรมเนียมประเพณีมากกว่าหลักการที่กำหนดเป็นกฎหมาย
รวมทั้งราชวงศ์พาลาโอโลกอส ได้อ้างสิทธิในจักรพรรดิไบแซนไทน์ขณะลี้ภัย มีจักรพรรดิทั้งหมด 99 พระองค์ในระยะเวลา 1,000 ปีของจักรวรรดิไบแซนไทน์
ทำร้าย
"ทำร้าย" เป็นซิงเกิลของวงดนตรีซิลลี่ ฟูลส์ ในปี พ.ศ. 2553 ประพันธ์เนื้อร้องโดย บดินทร์ เจริญราษฎร์ แต่งทำนองโดย บดินทร์ เจริญราษฎร์ และ เทวฤทธิ์ ศรีสุข และเรียบเรียงโดย ซิลลี่ ฟูลส์ ออกจำหน่ายในวันที่ 23 มิถุนายน พ.ศ. 2553
เพลง "ทำร้าย" ได้คว้าอันดับ 8 ของชาร์ตเพลง MTV Thailand Chart ประจำสัปดาห์วันที่ 15-20 สิงหาคม พ.ศ. 2553
แยกบางโพ
แยกบางโพ  เป็นสี่แยกจุดตัดระหว่างถนนประชาราษฎร์ 2 สาย คือสาย 1 และสาย 2 ในแขวงบางซื่อ เขตบางซื่อ กรุงเทพมหานคร
บริเวณแยกบางโพฝั่งถนนประชาราษฎร์ สาย 1 ทั้งสองฝั่งนั้น ถนนฝั่งหนึ่งมี 2 ช่องจราจร และอีกฝั่งมี 3 ช่องจราจร ไม่มีเกาะกลาง ถนนประชาราษฎร์ สาย 2 ฝั่งที่มาจากแยกเตาปูนนั้นมี 2 ช่องจราจรทั้งสองฝั่ง ไม่มีเกาะกลาง และบริเวณถนนประชาราษฎร์ สาย 2 ตั้งแต่แยกบางโพถึงท่าน้ำเดิมเป็นถนน 2 ช่องจราจรและจอดรถได้ทั้งสองฝั่ง แต่ในปัจจุบันมีการก่อสร้างรถไฟฟ้ามหานคร สายเฉลิมรัชมงคล ช่วงเตาปูนถึงท่าพระ ทำให้ถนนฝั่งซ้าย (เมื่อมาจากเตาปูน) นั้นช่องจราจรซ้ายจะเป็นถนนขาไป และช่องจราจรขวาจะเป็นถนนขากลับ เนื่องจากด้านขวาเป็นที่ก่อสร้างนั้นเอง
ปัจจุบัน ภายในซอยประชาราษฎร์ สาย 1 ซอย 24 (ประชานฤมิตร) บริเวณใกล้กับแยกบางโพเป็นแหล่งรวมของร้านค้าเครื่องเรือนเป็นจำนวนมาก ขึ้นชื่ออย่างยิ่งโดยเฉพาะเครื่องไม้ จนได้ชื่อว่าเป็น "ถนนสายไม้"
"ขี้หึง" เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 "จุยซี" ประพันธ์เนื้อร้องโดย ณัฐพล พุทธภาวนา, แต่งทำนองโดย ณัฐพล พุทธภาวนา และเทวฤทธิ์ ศรีสุข และเรียบเรียงโดย เทวฤทธิ์ ศรีสุข และซิลลี่ ฟูลส์ ออกจำหน่ายในวันที่ 26 มีนาคม พ.ศ. 2545
เพลง "ขี้หึง" ในการจัดอันดับของ 104.5 แฟต เรดิโอ สามารถขึ้นอันดับ 1 ได้เป็นเวลา 1 สัปดาห์
เวอร์ชันแบล็คบิวตี้.
ในปี พ.ศ. 2553 เพลง "ขี้หึง" ถูกขับร้องโดยใหม่วงแบล็คบิวตี้ จากค่ายจีเอ็มเอ็ม แกรมมี่ ซึ่งเรียบเรียงใหม่โดย ธนา ลวสุต และ ธนะ ลวสุต ออกจำหน่ายในวันที่ 9 เมษายน พ.ศ. 2553 โดยเพลงนี้ถูกรวมในอัลบั้ม "Black Beauty"
เวอร์ชันลิปตา.
ในปี พ.ศ. 2557 เพลง "ขี้หึง" ถูกขับร้องใหม่โดยลิปตา โดยมีโจ๊ก กรภพ จันทร์เจริญ จากวง So Cool มีร่วมร้องด้วย ซึ่ง LIPTA ได้แต่งท่อนแร๊พและเรียบเรียงใหม่ ออกจำหน่ายในวันที่ 11 สิงหาคม พ.ศ. 2557 โดยเพลงนี้ถูกรวมในอัลบั้ม "FRONTAGE FREEFORM"
เพลงเวอร์ชันนี้ได้ติดอับดับสูงสุด 16 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 11 สิงหาคม พ.ศ. 2557
แอสแซสซิน ครีด (หนังสือชุด)
กีฬาตะวันออกไกล 1915
กีฬาตะวันออกไกล ครั้งที่ 2 ระหว่างวันที่ 4 - 11 พฤษภาคม ค.ศ. 1915 จัดขึ้นที่ เซี่ยงไฮ้, สาธารณรัฐจีน.
การแข่งขันกรีฑาในกีฬาตะวันออกไกล
ระยะสั้น 40 หลา, ระยะกลาง 220 หลา, ระยะไกล 440 หลา
ระยะทาง 10 ไมล์ (16 กิโลเมตร) และ 20 ไมล์ (32 กิโลเมตร)
กีฬาตะวันออกไกล 1921
กีฬาตะวันออกไกล ครั้งที่ 5 ระหว่างวันที่ 30 พฤษภาคม - 4 มิถุนายน ค.ศ. 1921 จัดขึ้นที่ เซี่ยงไฮ้, สาธารณรัฐจีน. นับเป็นตรั้งที่ 2 ที่สาธารณรัฐจีน (รัฐบาลเป่ยหยาง) เป็นเจ้าภาพจัดกีฬาตะวันออกไกล
กีฬาตะวันออกไกล 1927
กีฬาตะวันออกไกล ครั้งที่ 5 ระหว่างเดือน สิงหาคม ค.ศ. 1927 จัดขึ้นที่ เซี่ยงไฮ้, สาธารณรัฐจีน. นับเป็นตรั้งที่ 3 ที่สาธารณรัฐจีน (รัฐบาลเป่ยหยาง) เป็นเจ้าภาพจัดกีฬาตะวันออกไกล
กีฬาตะวันออกไกล 1919
กีฬาตะวันออกไกล ครั้งที่ 2 ในเดือน พฤษภาคม ค.ศ. 1919 จัดขึ้นที่ มะนิลา, หมู่เกาะฟิลิปปินส์. นับเป็นตรั้งที่ 2 ที่ฟิลิปปินส์ (รัฐอารักขาของสหรัฐ) เป็นเจ้าภาพจัดกีฬาตะวันออกไกล
กีฬาตะวันออกไกล 1925
กีฬาตะวันออกไกล ครั้งที่ 2 ในเดือน พฤษภาคม ค.ศ. 1925 จัดขึ้นที่ มะนิลา, หมู่เกาะฟิลิปปินส์. นับเป็นตรั้งที่ 3 ที่ฟิลิปปินส์ (รัฐอารักขาของสหรัฐ) เป็นเจ้าภาพจัดกีฬาตะวันออกไกล
กีฬาตะวันออกไกล 1934
กีฬาตะวันออกไกล ครั้งที่ 10 ในเดือน พฤษภาคม ค.ศ. 1934 จัดขึ้นที่ มะนิลา, ฟิลิปปินส์. นับเป็นตรั้งที่ 4 ที่ ฟิลิปปินส์ (เครือจักรภพ) เป็นเจ้าภาพจัดกีฬาตะวันออกไกล
กีฬาตะวันออกไกล 1917
กีฬาตะวันออกไกล ครั้งที่ 3 ระหว่างวันที่ 30 พฤษภาคม - 4 มิถุนายน ค.ศ. 1917 จัดขึ้นที่ โตเกียว, จักรวรรดิญี่ปุ่น.
กีฬาตะวันออกไกล 1930
กีฬาตะวันออกไกล ครั้งที่ 9 ระหว่างวันที่ 24 พฤษภาคม - 31 พฤษภาคม ค.ศ. 1930 จัดขึ้นที่ โตเกียว, จักรวรรดิญี่ปุ่น. นับเป็นตรั้งที่ 3 ที่ญี่ปุ่นเป็นเจ้าภาพจัดกีฬาตะวันออกไกล
กีฬาตะวันออกไกล 1923
กีฬาตะวันออกไกล ครั้งที่ 6 ระหว่างวันที่ 21 พฤษภาคม – 26 พฤษภาคม ค.ศ. 1923 จัดขึ้นที่ โอซากา, จักรวรรดิญี่ปุ่น นับเป็นตรั้งที่ 2 ที่ญี่ปุ่นเป็นเจ้าภาพจัดกีฬาตะวันออกไกล
รายชื่อโรงพยาบาลเอกชนในประเทศไทย
เป็นโรงพยาบาลที่จัดตั้งโดยเอกชน มีทั้งที่เป็นบริษัทจำกัด และบริษัทมหาชน จำกัดด้วย โรงพยาบาลเอกชนบางแห่งเป็นโรงพยาบาลเฉพาะด้าน เช่น โรงพยาบาลทางด้านโรคตา โรงพยาบาลทันตกรรม โรงพยาบาลที่เน้นทางด้านแม่และเด็ก โรงพยาบาลที่เน้นความสวยความงามและศัลยกรรม เป็นต้น บางแห่งก็มีมากกว่าหนึ่งแห่งในกลุ่มบริษัทเดียวกัน ตัวอย่างของโรงพยาบาลเอกชน มีดังนี้
เครือโรงพยาบาลเอกชน.
กรุงเทพดุสิตเวชการ.
กลุ่มโรงพยาบาลกรุงเทพ
กลุ่มโรงพยาบาลสมิติเวช
กลุ่มโรงพยาบาลพญาไท
กลุ่มโรงพยาบาลเปาโล
โรงพยาบาลบีเอ็นเอช
กลุ่มโรงพยาบาลท้องถิ่น
โรงพยาบาลสิโรรส
บางกอก เชน ฮอสปิทอล.
กลุ่มโรงพยาบาลเกษมราษฎร์
กลุ่มโรงพยาบาลเกษมราษฎร์ อินเตอร์เนชั่นแนล
กลุ่มโรงพยาบาลเวิลด์เมดิคอล
กลุ่มโรงพยาบาลการุญเวช
คลองบางบำหรุ
AppServ
มะเมื่อย
GNETOPSIDA
พืชกลุ่มนี้เป็นที่รู้จักกันน้อย มีลักษณะประจำกลุ่มคือ ใบเกิดตรงข้ามหรือรอบข้อ เมล็ดมีใบประดับรองรับและที่ปลายเมล็ดมีเปลือกชั้นในของเมล็ดยืดตัวยาวเป็นหลอดหรือเส้นเล็ก ๆ มีเพียง 3 วงศ์ ๆ ละ 1 สกุล ได้แก่ พวกมะเมื่อย (Gnetum spp.) พวกมั่วอึ๊ง (Ephedra spp.) และ Welwitschia bainesii (Hook.f.) Carr. สกุลหลังพบแห่งเดียวในทะเลทรายของอัฟริกาตอนใต้
วงศ์นีเทซีอี (Gnetaceae)
พืชวงศ์ มะเมื่อย พบเฉพาะในป่าดิบเขตร้อน ทั้งหมดมีจำนวน 30 ชนิด เกือบทุกชนิดเป็นไม้เลื้อย ในประเทศไทยมี 8 ชนิด เรียกทั่ว ๆ ไปว่า มะเมื่อย หรือเครือมะเมื่อย มะเมื่อยทุกชนิดมีใบเป็นใบเดี่ยวแผ่เป็นแผ่นกว้าง ผิวด้านบนใบมัน ใบออกตรงข้ามกัน บริเวณข้อของกิ่งพองออก เมล็ดเมื่อแก่จัดมีสีส้มอมแสด ใบอ่อนและเมล็ดเมื่อทำให้สุกใช้เป็นอาหารที่นิยมกันมากในประเทศอินโดนีเซีย
มะเมื่อยพบขึ้นที่ระดับความสูงประมาณ 500 เมตร เหนือระดับนํ้าทะเลขึ้นไป เป็นไม้เลื้อยขนาดค่อนข้างใหญ่ เมล็ดสุกในราวเดือนมิถุนายน
คลองซุง
ปีเตอร์ แพน ผจญภัยท่องแดนมหัศจรรย์
ปีเตอร์แพน เป็นหนึ่งในแอนิเมชั่นของดิสนีย์ที่เด็กหลายคนชื่นชอบ
ตัวละครหลัก ๆ ในเรื่องนี้คือ ปีเตอร์แพน ผู้ที่ชอบการผจญภัยโดยมีคู่หูตัวเล็กบินข้างกายนั่นคือ ทิงเกอร์เบลล์ จนได้ไปพบกับเวนดี้สาวน้อยช่างฝันกับน้อง ๆ ของหล่อน เรื่องราวต่าง ๆ ดำเนินไปเรื่อย ๆ จนกระทั่งพบเจอกับโจรสลัดจอมโหด
เทียนชาน
เทียนชาน (Tian Shan หรือ Tien Shan) เป็นเทือกเขาขนาดใหญ่ที่ตั้งอยู่ในเอเชียกลาง ยอดที่สูงที่สุดคือ เจงิชโชกูซู  ชื่อท้องถิ่นของเทือกเขานี้ได้แก่: 天山 (ภาษาจีน; ), Хан Тәңірі (ภาษาคาซัค; "Khan Tengri"; ตรงตัว "Empyrean God"/"Heavenly Mountains"), Теңир-Тоо (ภาษาคีร์กีซ; "Tengir-Too"; ตรงตัว "Heavenly Mountains"/"เทือกเขาสวรรค์"/"Mountains of Tengri"), Тэнгэр уул (ภาษามองโกเลีย; "Tenger Uul";"Heavenly Mountains") และ تەڭرى تاغ (ภาษาอุยกูร์; "Tengri Tagh" หรือ "Tangritah")
ลีโอ เซเยอร์
เจอราดส์ ฮิว เซเยอร์  (เกิด 21 พฤษภาคม ค.ศ. 1948) เป็นนักร้อง , นักแต่งเพลง ชาวอังกฤษ เซเยอร์เริ่มมีผลงานในช่วงยุค 1970s และติดท็อปซิงเกิ้ลและอัลบั้มเป็นที่รู้จักในแอแลนติคอย่างมากในยุค 1970sงเกิ้ลของเขาติดลำดับฮิตซิงเกิ้ลของ สหราชอาณาจักร และได้ติดอันดับท็อปสิบ และประสบความสำเร็จหลังได้เซ็นสัญญาเป็นนักร้องกับ อดัม เฟธ เพลงของเขาถูกนำมาร้องโดยศิลปินท่านอื่นจำนวนมาก อาทิ คลิฟฟ์ ริชาร์ด ในเพลง "Dreamin" ลีโอ เซเยอร์มีผลงานเป็นที่รู้จักอันได้แก่ More Than I Can Say , Giving It All Away , You Make Me Feel Like Dancing , The Show Must Go On , One Man Band , Long Tall Glasses , Moonlighting
ฮอนด้า บริโอ้
ฮอนด้า บริโอ้  จัดเป็นรถยนต์นั่งขนาดเล็กมาก ผลิตโดยฮอนด้า เครื่องยนต์มีให้เลือกขนาด 1.2 และ 1.3 ลิตร (เฉพาะอินโดนีเซีย) I-VTEC 4 สูบ ระบบเกียร์มีทั้ง ธรรมดา 5 สปีด อัตโนมัติ 5 สปีด และ CVT มีความยาวตัวถังอยู่ที่ 3,610 มิลลิเมตร กว้าง 1,680 มิลลิเมตร สูง 1,485 มิลลิเมตร และมีระยะฐานล้อ 2,345 มิลลิเมตร น้ำหนักตัวเปล่าอยู่ที่ 920 กิโลกรัม
ในประเทศไทยใช้เครื่องยนต์ 1.2 ลิตร i-VTEC 90 แรงม้า เกียร์ธรรมดา 5 จังหวะ และเกียร์อัตโนมัติแบบ CVT
ในประเทศอินเดียใช้เครื่องยนต์ 1.2 ลิตร i-VTEC 90 แรงม้า เกียร์ธรรมดาและอัตโนมัติ 5 จังหวะ
ในประเทศอินโดนีเซียใช้เครื่องยนต์ 1.3 ลิตร i-VTEC 98 แรงม้า เกียร์ธรรมดาและอัตโนมัติ 5 จังหวะ
รุ่นที่ 1 (DD1/2; พ.ศ. 2554).
ในที่สุด Honda ก็พร้อมเผยโฉม รถเล็ก ที่จะเข้าร่วมโครงการ ECO Car ของรัฐบาลไทยแล้วภายใต้ชื่อ Honda BRIO เปิดตัวไปเรียบร้อย ในพื้นที่บูธ Honda ณ มานมหกรรมยานยนต์ MOTOR EXPO 2010 ที่ Challenger Hall, IMPACT เมืองทองธานี เมื่อบ่ายวันนี้ ตามเวลาในประเทศไทย ถือเป็นการเผยโฉมหน้า อย่างเป็นทางการครั้งแรกในเมืองไทย และครั้งแรกในโลกสำหรับโครงการพัฒนารถยนต์นั่ง ในระดับ Sub-B Segment เพื่อให้สอดรับกับโครงการ ECO Car นั่นจึงหมายความว่า Honda BRIO นี่แหละ ที่จะเป็นคู่ปรับกับ Nissan March อย่างแท้จริง ในตลาดกลุ่มใหม่ ที่เพิ่งเริ่มมีขึ้นในเมืองไทย ตั้งแต่เดือนตุลาคม 2009 เป็นต้นมา และรถคันนี้ คือตัวอย่างที่ “ใกล้เคียงกับเวอร์ชันที่จะผลิตขายจริง ในเมืองไทย”
อันที่จริง Honda แอบซุ่มพัฒนารถยนต์ขนาดเล็กคันนี้ ภายใต้รหัสโครงการ 2CV มาตั้งนาน หลายปี เพียงแต่โครงการเพิ่งเริ่มมามีความคืบหน้าเต็มที่ เมื่อรัฐบาลไทยมีการตั้งโครงการ ECO Car ขึ้นมา ในช่วง 4 ปีมานี้
ขนาดของตัวถัง เมื่อกะเก็งกันคร่าวๆ จากรถคันจริง Honda BRIO จะมีขนาดเล็กกว่า Nissan March อยู่เล็กน้อย
เมื่อเปรียบเทียบงานออกแบบของ BRIO กับ เวอร์ชันต้นแบบ ซึ่งนำออกแสดงครั้งแรกในงาน Bangkok International Motor Show เมื่อช่วงเดือนมีนาคม ที่ผ่านมา จะพบว่างานนี้ ทีมออกแบบของ Honda R&amp;D ต้องลดทอน ความร้อนแรงของเส้นสายจากรถคันต้นแบบ ลงมาให้อยู่ในระดับที่สามารถผลิตขายได้จริง อยู่ไม่น้อย
ถึงแม้จะยังคงแนวเส้นคาดตัวถัง จากบริเวณด้านหน้า จรดหลัง เอาไว้ไม่เปลี่ยนแปลงแต่ สิ่งที่เหนือความคาดหมาย ที่ปรากฎอยู่บนเรือนร่างของ BRIO มีทั้ง การพ่นสี ให้กับเสาหลังคาคู่หน้า A-Pillar เป็นสีเดียวกับตัวถัง เมื่อเทียบกับเวอร์ชันต้นแบบ ซึ่งปล่อยเอาไว้เป็นสีดำ คล้ายกับ รถสปอร์ต อย่าง Mazda Savanna RX-7 รุ่นปี 1978
ในช่วงชีวิตของการทำงานสื่อมวลชน เรายังไม่เคยเห็น Honda เปิดตัวรถรุ่นใหม่โดยไม่เว้นช่วงพักหายใจกันในชีวิตมาก่อนเลย! เราก็เชื่อว่านักข่าวทุกคนก็คงสนุกสนานกับการไปงานเปิดตัวรถใหม่ของ Honda ไม่น้อย เพราะเราก็รู้ว่านี่คือช่วงเวลาที่ดีที่สุดของ Honda ประเทศไทยกันเลยทีเดียว และเวลาที่สนุกสนานที่สุดก็กำลังจะมาถึง เมื่อ Honda ได้ปล่อยภาพบั้นท้ายของ Honda Ecocar Sedan 1.2 ลิตรเป็นครั้งแรกในวันที่ 26 ตุลาคม 2012 โดยไม่มีอะไรปิดบัง!! ซึ่งถือว่าผิดฟอร์ม Honda เป็นอย่างมาก นั่นก็เป็นเพราะว่า Honda จะต้องเร่งขึ้นสายการผลิตรถยนต์คันนี้ให้ทันภายในเดือนธันวาคมปี 2012 พร้อมเปิดตัวรถคันจริงก่อนที่จะถึงวันหมดเขตคืนภาษีรถยนต์คันแรกแบบฉิวเฉียด ทั้งที่กำหนดเดิม Honda จะส่ง Ecocar Sedan ในช่วงปี 2013 งานนี้ถือเป็น Aggressive Plan ที่หนักหน่วงที่สุดของ Honda เลยก็ว่าได้
รุ่นที่ 2 (DD1; พ.ศ. 2561–ปัจจุบัน).
เมื่อวันที่ 2 สิงหาคม 2561 ในงานมหกรรมยานยนต์ที่อินโดนีเซีย Gaikindo Indonesia International Auto Show 2018 (GIIAS 2018) ได้ทำการเปิดตัวระดับเวิลด์พรีเมียร์ เจเนอเรชั่น 2 ของ Honda Brio โดยใช้ชื่อว่า Honda Brio Satya และรุ่นท็อปเพิ่มความสปอร์ตเป็น Honda Brio RS ย้อนความถึง Honda Brio เจเนอเรชั่นที่ 1 ที่จำหน่ายในไทยถูกพัฒนาเพื่อโครงการอีโคคาร์ เข้าทำตลาดในอินเดีย ฟิลิปปินส์ และอินโดนีเซีย ก็ได้รับการสนับสนุนของรัฐบาลผ่านโครงการ LCGC (Low Cost Green Car) ผ่านมาถึงเวลานี้ก็ต้องยอมรับว่า Honda Brio อยู่ในระดับที่แป๊กของบ้านเรา แต่ด้วยข้อกำหนดการผลิตของอีโคคาร์ ทำให้แก้ปัญหาด้วยรถยนต์รุ่นใหม่ Honda Mobilio, Honda Br-v ดึงพาร์ทไปใช้ร่วมกันหลายจุด ในเจเนอเรชั่น 2 ของ Honda Brio จึงยกให้ทางอินโดนีเซียเป็นตัวหลักในการพัฒนา
Honda Brio 2018 ใช้โคมไฟหน้ามัลติรีเฟล็กเตอร์ กับฮาโลเจน มีไฟเดย์ไลท์ LED กระจกมองข้างพร้อมสัญญาณไฟเลี้ยว LED ด้านท้ายจากเดิมที่ประตูด้านท้ายเดิมเป็นกระจกแผ่นใหญ่ถูกปรับปรุงใหม่ ชุดโคมไฟท้ายรูปตัว C ให้ล้อแม็กซ์อัลลอยขนาด 14 นิ้ว และในรุ่น RS ให้ขนาด 15 นิ้ว แบบปัดเงา ภายในเป็นเบาะผ้าสีเบจ ส่วนรุ่น RS จะให้สีดำ จออินโฟเทนเมนต์แบบสัมผัส ขนาด 6.1 นิ้ว พวงมาลัยไฟฟ้า ESP แบบ 3 ก้านปรับได้ขึ้น-ลง พร้อมปุ่มควบคุมแบบมัลติฟังก์ชัน ใช้เครื่องยนต์เบนซิน 4 สูบ ขนาด 1.2 ลิตร i-VTEC ให้กำลังสูงสุด 90 แรงม้า ที่ 6,000 รอบต่อนาที แรงบิดสูงสุด 110 นิวตันเมตร ที่ 4,800 รอบต่อนาที มีให้จับคู่กับเกียร์ 5MT และอัตโนมัติ CVT ความปลอดภัยที่แจ้งไว้มี ชุดถุงลมนิรภัยคู่หน้า ระบบเบรก ABS/EBD เข็มขัดนิรภัยแบบดึงกลับอัตโนมัติพร้อมระบบผ่อนแรง กุญแจรีโมทแบบ Wave Key ซึ่งรายระเอียดทั้งหมดยังไม่เปิดเผย
เขตกึ่งร้อน
เกรียง กีรติกร
เกรียง กีรติกร (สกุลเดิม เอี่ยมสกุล) อดีตรัฐมนตรีว่าการกระทรวงศึกษาธิการ ในรัฐบาลนายสัญญา ธรรมศักดิ์ ในระหว่างปี พ.ศ. 2517 ถึงปี พ.ศ. 2518 เป็นผู้ริเริ่มก่อตั้งกรมวิชาการ ในสังกัดกระทรวงศึกษาธิการ การประกาศแผนการศึกษาแห่งชาติ พ.ศ. 2494 ซึ่งเป็นการขยายให้การศึกษาภาคบังคับไปสู่ภูมิภาค และเป็นผู้ริเริ่มการพัฒนาการศึกษาในหลายด้าน จนได้รับการกล่าวถึงว่าเป็น "เสาเอกแห่งการประถมศึกษาไทย" และเป็นอดีตสมาชิกวุฒิสภา
นายเกรียง กีรติกร เกิดเมื่อปี พ.ศ. 2455 เริ่มเข้าเรียนที่วัดเชิงหวาย และวัดพญาปันแดน อำเภอพิชัย จังหวัดอุตรดิตถ์ ต่อจากนั้นในปี พ.ศ. 2461 ได้เข้าเรียนที่โรงเรียนประจำอำเภอพิชัย จากนั้นได้เข้าเรียนต่อที่โรงเรียนประจำจังหวัดอุตรดิตถ์ โรงเรียนประจำมณฑลพิษณุโลก และโรงเรียนฝึกหัดครูวัดบวรนิเวศ จนจบชั้น ม.8
ในปี พ.ศ. 2473 ได้เข้าศึกษาต่อที่คณะอักษรศาสตร์และวิทยาศาสตร์ จุฬาลงกรณ์มหาวิทยาลัย และเข้ารับราชการครูที่โรงเรียนมัธยมศึกษาบ้านสมเด็จเจ้าพระยา พร้อมกับเริ่มเรียนที่มหาวิทยาลัยธรรมศาสตร์และการเมือง กระทั่งในปี พ.ศ. 2477 จึงย้ายมารับราชการที่โรงเรียนพิษณุโลกพิทยาคม จากนั้นในปี พ.ศ. 2480 ได้รับตำแหน่งเป็นธรรมการจังหวัดระยอง และในปี พ.ศ. 2483 ได้ย้ายเข้ามาเป็นหัวหน้าแผนก ในสังกัดกองการศึกษาผู้ใหญ่ จนได้รับตำแหน่งรองปลัดกระทรวงศึกษาธิการ ในปี พ.ศ. 2502 และเป็นอธิบดีกรมสามัญศึกษา ในปี พ.ศ. 2505
นายเกรียง มีส่วนสนับสนุนในการจัดตั้งสมาคมผู้บริหารโรงเรียนประถมศึกษาแห่งประเทศไทย
นายเกรียง กีรติกร สมรสกับนางพวงเพ็ชร ตันติเจริญ มีบุตร 2 คนคือ นางกิ่งเพ็ชร วรพิพัฒน์ และนายกฤษณพงศ์ กีรติกร ในปี พ.ศ. 2501 นางพวงเพ็ชร ถึงแก่กรรม นายเกรียงจึงได้สมรสใหม่กับนางวัชรี พงษ์ธรานนท์ ในปี พ.ศ. 2503 มีบุตร 2 คน คือ กรวินท์ กีรติกร และ กัญญวิมว์ กีรติกร
จีเอดิต
ฮอนด้า บริโอ้ อเมซ
ฮอนด้า บริโอ้ อเมซ เป็นรถยนต์อีโคคาร์ รถยนต์นั่งขนาดเล็กมาก ประเภท Supermini ผลิตโดย บริษัท ฮอนด้า ประเทศไทย เป็นตัวที่ออกรองมาจาก ฮอนด้า บริโอ้ โดยการปรับปรุงจาก Honda Brio ด้านหลัง เปลี่ยนไปเป็น รถเก๋งซีดาน 4 ประตู จาก Honda Brio 5 ประตู มีความกะทัดรัดมากขึ้น รถยนต์รุ่นนี้ใช้เครื่องยนต์ i-VTEC ขนาด 1.2 ลิตร กระบอกสูบ 4 สูบ ให้กำลังในการขับเคลื่อนสูงสุด 90 แรงม้า
เกดิต
ธีรพล นิยม
ธีรพล นิยม (เกิดวันที่ 17 พฤษภาคม พ.ศ. 2494 ที่จังหวัดพังงา) ชื่อเล่น:แบน เป็นสถาปนิกชาวไทย ศิลปินแห่งชาติสาขาทัศนศิลป์ (สถาปัตยกรรม) ประจำปี พ.ศ. 2556 เป็นผู้ร่วมก่อตั้งบริษัท แปลนอาคิเต็ค จำกัด และเป็นประธานกลุ่มบริษัทแปลน
ธีรพลสำเร็จการศึกษา มัธยมปลายจากโรงเรียนสวนกุหลาบวิทยาลัย ปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย และปริญญาโท การพัฒนาชุมชนและชนบท จากสถาบันเทคโนโลยีแห่งเอเชีย กรุงเทพมหานคร โดยได้รับทุนการศึกษาจากรัฐบาล ประเทศเยอรมนี
ผลงานออกแบบมีจุดเด่นคือ การออกแบบที่คำนึงถึงสภาพแวดล้อม ภูมิปัญญาท้องถิ่น ผสมผสานกับสมัยใหม่อย่างลงตัว ทั้งการจัดให้มีพื้นที่กิจกรรมสันทนาการและการพักผ่อนในบรรยากาศธรรมชาติ รวมถึงการนำลักษณะของภูมิทัศน์และรูปแบบสถาปัตยกรรมท้องถิ่นมาสร้างสภาพแวดล้อม ได้รับรางวัล อาทิ เหรียญทองสถาปัตยกรรมดีเด่น จากสมาคมสถาปนิกสยามในพระบรมราชูปถัมภ์ รางวัล ARCASIA Award For Architecture Winner 1994 จาก Architect Regional Council of Asia
ปัจจุบันได้หันมาขยายการเรียนรู้ที่ผสานการเรียนรู้ของตนในด้านสถาปัตยกรรม สิ่งแวดล้อม ผู้คน และสังคม ไปสู่คนรุ่นใหม่ด้วยการจัดตั้งและบริหารมูลนิธิโรงเรียนรุ่งอรุณ ซึ่งมีสถาบันการศึกษาทางเลือกในสังกัดได้แก่ สถาบันอาศรมศิลป์และโรงเรียนรุ่งอรุณ โดยก่อตั้งบริษัท สถาปนิกชุมชนและสิ่งแวดล้อม อาศรมศิลป์ จำกัด ขึ้นเพื่อรองรับการจัดการศึกษาบนฐานงานจริง (Work Based Learning ) ให้กับสาขาวิชาทางสถาปัตยกรรม ของสถาบันอาศรมศิลป์ ซึ่งเป็นสถาบันอุดมศึกษาเอกชนที่ไม่แสวงหากำไร ( Not for Profit Organization) เป็นชุมชนแห่งการเรียนรู้ที่มุ่งสร้างความเปลี่ยนแปลงภายใน พัฒนาศักยภาพสถาปนิก สร้างสรรค์สถาปัตยกรรมที่ร่วมเปลี่ยนแปลงชุมชนและสังคมอย่างมีคุณภาพ
ด้านชีวิตส่วนตัว สมรสกับ รองศาสตราจารย์ประภาภัทร นิยม
EnCase
เพียงกระซิบ (เพลง)
แยกสุทธิสาร
แยกสุทธิสาร  เป็นสี่แยกจุดตัดระหว่างถนนวิภาวดีรังสิตกับถนนสุทธิสารวินิจฉัย ในแขวงสามเสนใน เขตพญาไท กรุงเทพมหานคร โดยในสมัยก่อนยังเป็นทางแยกสัญญาณไฟจราจรควบคุมทุกทิศทาง ต่อมาเมื่อการจราจรหนาแน่นขึ้นจึงมีการก่อสร้างสะพานข้ามทางแยกบริเวณช่องทางหลักขนาด 4 ช่องจราจรในสมัยนั้น และช่วงประมาณปี 2539-2540 มีการสร้างทางด่วนยกระดับดอมเมืองโทลล์เวย์คร่อมช่องจราจรทางหลักอีกที่ แต่เนื่องจากการจราจรหนาแน่นขึ้นเรื่อยๆในปี 2549 จึงก่อสร้างสะพานข้ามแยกแบบเหล็กบริเวณช่องทางคู่ขนานทั้งฝั่งขาออกและขาเข้าขนาด 2 ช่องจราจร และขยายสะพานข้ามทางแยกในช่องทางหลักเดิมฝั่งขาออกเป็น 3 ช่องจราจรจนถึงปัจจุบัน
ชาวนิวซีแลนด์
ชาวนิวซีแลนด์  คือประชาชนที่เกิดในประเทศนิวซีแลนด์‎
แอล (นักร้องเกาหลีใต้)
คิม มย็อง-ซู (; เกิด 13 มีนาคม พ.ศ. 2535) หรือที่รู้จักในชื่อ แอล เป็นนักร้อง นักแสดง และนายแบบชาวเกาหลีใต้ เขาเดบิวต์ในฐานะนักร้องบอยแบนด์วงอินฟินิต ในปี ค.ศ. 2010 และกลุ่มย่อยอินฟินิตเอฟ ในปี ค.ศ. 2014 เขาออกจากอูลิมเอนเตอร์เทนเมนต์ ในเดือนสิงหาคม ค.ศ. 2019 แต่ยังคงเป็นสมาชิกของกลุ่ม
คิมมย็องซู (แอล) เกิดเมื่อวันที่ 13 มีนาคม 2535 เกิดที่โซล ประเทศเกาหลีใต้ เขามีน้องชายหนึ่งที่อายุห่างกับเขาสองปี จบการศึกษาจากมหาวิทยาลัยแทคยอง Taekyeung University ในสาขาวิชาดนตรี
เส้นทางไอดอล เริ่มจากเด็กฝึก สู่ไอดอลวง Infinite แอลเข้าเป็นเด็กฝึกในค่าย Woollim Entertainment จากนั้นได้เดบิวต์กับวง Infinite เปิดตัวด้วยเพลง “come back again”(다시돌아와) ในตำแหน่งนักร้องเสียงหลักและภาพลักษณ์ของวง(วิชวล) ในปี 2010 ต่อมาเปิดตัวในฐานะนักแสดงเริ่มจากซีรีส์ญี่ปุ่น และต่อด้วยซีรีส์เกาหลี
แอลเริ่มเปิดตัวในฐานะนักแสดงจากซีรีส์ญี่ปุ่นเรื่อง Jiu เมื่อปี 2011 จากนั้นได้เป็นนักแสดงซีรีส์เกาหลีในปี 2012 โดยเริ่มจากผลงานเรื่อง Shut Up Flower Boy Band, Salamander Guru and The Shadows Cameo (นักแสดงรับเชิญ) และ What’s The Deal, Mom? นอกจากนี้ยังมีผลงานที่ทำให้เขาเป็นที่น่าจับตามองมากขึ้นก็คือ ซีรีส์เรื่อง Master’s Sun ซึ่งเขารับบทแสดงเป็นพระเอกโซจีซบตอนเด็ก นอกจากงานเพลง งานแสดง แอล ยังชอบถ่ายรูปมาก ๆ ถึงขั้นมีผลงานสมุดภาพเกี่ยวกับผลงานการถ่ายภาพของเขาชื่อ L’s Bravo Viewtiful เป็นภาพที่เขาได้ออกเดินทางท่องเที่ยว พูดคุยกับผู้คน และถ่ายภาพสวย ๆ บรรยากาศสบาย ๆ รวมรวบมาเป็นสมุดภาพผลงานที่มีออกมาถึง 2 ครั้ง ในตอนนั้นหนังสือของเขา ติดอันดับขายดีและขึ้นอันดับ 1 ในชาร์ตจองยอดพรีออเดอร์ออนไลน์ด้วย และแอลยังผันตัวมาเป็นนักแสดงด้วย แอลถือได้ว่าเป็นไอดอลนักแสดงที่ได้รับการยอมรับจากวงการเกาหลีและต่างประเทศ นอกจากนั่นแอลยังสามารถเล่นกีตาร์อีกด้วย
นักร้องและนักแสดง
อินฟินิท.
ในปี 2010, Myungsoo เปิดตัวของเขาด้วยการเดบิวส์เป็นวงบอยแบนด์ "อินฟินิต" ด้วยเพลง "come back again"(다시돌아와) ในฐานะอิมเมจของวงและนักร้องเสียงหลักคนที่3 ภายใต้สังกัด Woollim Entertainment
ชื่อวง INFINITE (อ่านว่า อิน-ฟิ-นิท) ภาษาเกาหลีคือ 인피니트 (อ่านว่า อิน-พิ-นิ-ทือ) ชื่อแฟนคลับของอินฟินิท คือ INSPIRIT (อ่านว่า อิน-สปี-ริท)เป็นวงบอยแบนด์สัญชาติเกาหลีใต้ สังกัดค่าย WOOLLIM ENTERTAINMENT เปิดตัวเมื่อวันที่ 9 มิถุนายน 2010
ปี 2010 อินฟินิตปรากฏตัวครั้งแรกในรายการเรียลลิตี You Are My Oppa ทางช่อง MNET เป็นการแนะนำวงก่อนจะเปิดตัวในวันที่ 9 มิถุนายน ซึ่งอินฟินิตแสดงผลงานเพลงจากมินิอัลบัมแรก First Invasion ด้วยซิงเกิล "Come Back Again" ที่มีการผสมระหว่าง Vintage Rock และ Electronica จนเกิดเสียงแนวใหม่ที่ดูทันสมัย ต่อมาพวกเขาก็ได้ออกซิงเกิลที่สอง "She's Back" และเพลง She's Back นั้นได้เปิดตัวตั้งแต่รายการ You Are My Oppa ด้วย
สำหรับวง INFINITE ประกอบด้วยสมาชิกรวม 7คนด้วยกัน ได้แก่ คิมซองกยู, คิมมยองซู, อีซองยอล, นัมอูฮยอน, อีซองจง,จางดงอู,อีโฮวอน พวกเขาเปิดตัวด้วยมินิอัลบั้มแรกของ FIRST INVASION โดยซิงเกิ้ลแรกคือ “COME BACK AGAIN” ที่มีการผสมระหว่างVINTAGE ROCK และ ELECTRONICA จนเกิดเสียงแนวใหม่ที่ดูทันสมัย ต่อมาพวกเขาก็ได้ออกซิงเกิ้ลที่สอง SHE’S BACK เพลงในมินิอัลบั้มแรกออกมา ซึ่งเป็นเพลงน่ารักฟังสบาย ๆ
มย็อง-ซูเปิดตัวเป็นนักแสดงในปี 2011 กับซีรีส์ญี่ปุ่น Jiu ซึ่งปัจจุบันมีผลงานคือ My lovely Girl มยองซูเดบิวต์ในฐานะนักร้อง แต่เขาก็ได้มีโอกาสในการแสดงในละครญี่ปุ่น เรื่อง Jiu Keishicho จากนั่นแอลก็มีผลงานเรื่อยๆอย่างเรื่อง flower band และเริ่มเป็นที่รู้จักในบท โซจีซบ ตอนเด็ก และเรื่อง Master sun และยิ่งเป็นที่รู้จักในบทอีซอน ในเรื่อง the emperor owner of the mask และแอลได้รับบทพระเอกเต็มตัว รับบทเป็นผู้พิพากษา อึมบารึน ในเรื่อง
miss hammurabi ทางช่อง JTBC ประกบคู่กับ โค อารา และในปี 2019 แอลยิ่งเป็นที่รู้จักมากขึ้นในบทบาทของเทวดา คิมดัน ในเรื่อง angel's last mission love ประกบคู่กับ ชินฮเยซอน และปี 2020 แอลได้รับบทเป็นฮงโจ ในเรื่อง Meow, the Secret Boy และธันวาคม 2020 แอลยังมีซีรีส์แนวย้อนยุค คอมมาดี้ สืบสวน เรื่อง Secret Royal inspector หรือ RoyalSecretAgent ซึ่งแอลรับบทเป็นผู้ตรวจราชการลับซองอีกยอม ประกบคู่นักแสดงดาวรุ่งอย่าง ควอนนารา ทางช่อง KBS2
https://www.youtube.com/channel/UCp0m_0YNCXEVNnvSCO8SJnw/featured?app=desktop
WebP
Universal 3D
สรุปเหรียญกีฬาเฟสปิก 2006
สรุปเหรียญเอเชียนเกมส์ 1998
สรุปเหรียญเอเชียนเกมส์ 1998 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1998 ในกรุงเทพมหานคร ราชอาณาจักรไทย ตั้งแต่วันที่ 6 ธันวาคม ถึง 20 ธันวาคม พ.ศ. 2541
พิง
พิง อาจหมายถึง
ปิง (คอมพิวเตอร์)
พิง (คอมพิวเตอร์)
ชาวอาฟรีกาเนอร์
ชาวอาฟรีกาเนอร์  คือชาติพันธุ์หนึ่งในประเทศแอฟริกาใต้‎ ซึ่งมีเชื้อสายของชาวดัตช์
.dae
แบบจำลองอ็อบเจกต์เอกสาร
DSLAM
สรุปเหรียญเอเชียนเกมส์ 2002
สรุปเหรียญเอเชียนเกมส์ 2002 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 2002 ที่ปูซาน เกาหลีใต้ ตั้งแต่วันที่ 29 กันยายน ถึง 20 ธันวาคม พ.ศ. 2545
สรุปเหรียญเอเชียนเกมส์ 1986
สรุปเหรียญเอเชียนเกมส์ 1986 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1986 ที่โซล ประเทศเกาหลีใต้ ระหว่างวันที่ 20 กันยายน - 5 ตุลาคม ค.ศ. 1986
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน
คณะอุตสาหกรรมและเทคโนโลยี (Faculty of Industry and Technology) มหาวิทยาลัยเทคโนโลยีราชมงคลอีสาน วิทยาเขตสกลนคร เป็นสถาบันการศึกษาของรัฐ สังกัด มหาวิทยาลัยเทคโนโลยีราชมงคลอีสาน ได้มีรูปแบบการจัดการเรียนการสอนที่หลากหลาย (Multi technology Campus) เพื่อตอบสนองความต้องการของนักเรียน นักศึกษา และชุมชนในภาคตะวันออกเฉียงเหนือตอนบน
เมื่อวันที่ 30 ตุลาคม 2539 เปิดสอนหลักสูตร วท.บ. (สัตวศาสตร์) เรียนที่สถาบันวิจัยและฝึกอบรมการเกษตรสกลนคร
คณะอุตสาหกรรมและเทคโนโลยี
วอร์เนอร์เรเคิดส์
วอร์เนอร์เรเคิดส์ ( เดิมชื่อ วอร์เนอร์บราเธอส์เรเคิดส์ ) เป็นบริษัทค่ายเพลงอเมริกันในเครือของวอร์เนอร์มิวสิกกรุ๊ป มีสำนักงานใหญ่อยู่ที่ลอสแองเจลิส รัฐแคลิฟอร์เนีย ก่อตั้งขึ้นเมื่อเดือนมีนาคม 1958 โดยเป็นแผนกเพลงของสตูดิโอภาพยนตร์อเมริกันวอร์เนอร์บราเธอส์
กีฬาเฟสปิก 2002
กีฬาเฟสปิกเกมส์ 2002 การแข่งขันกีฬาเฟสปิก ครั้งที่ 8 จัดขึ้นที่ ปูซาน สาธารณรัฐเกาหลี ระหว่างวันที่ 26 ตุลาคม - 1 พฤศจิกายน พ.ศ. 2545 (ค.ศ. 2002)
กีฬาเฟสปิกในครั้งนี้ บรรจุชนิดกีฬาทั้งหมด 19 ประเภท
DirectAdmin
ลูโซโฟนีเกมส์
ลูโซโฟนีเกมส์  เป็นการแข่งขันกีฬาประเภทหนึ่งในกลุ่มประเทศที่ใช้ภาษาโปรตุเกสเป็นภาษาหลัก ซึ่งจัดขึ้นทุก 3 ปี
Vicugna pacos
MicroRNA
Lama pacos
ตลาดวโรรส
ตลาดวโรรส หรือ "กาดหลวง" เป็นตลาดขนาดใหญ่ตั้งอยู่ในเขตอำเภอเมืองเชียงใหม่ จังหวัดเชียงใหม่ ตั้งขึ้นตามพระนามของเจ้าอินทวโรรสสุริยวงษ์ เจ้าผู้ครองนครเชียงใหม่ สร้างขึ้นในราวปี พ.ศ. 2453
ตลาดวโรรส เคยได้รับการกล่าวถึงว่าเป็นตลาดที่ทันสมัยที่สุดในประเทศไทย
ตลาดวโรรส เดิมเป็นที่ตั้งของ "ข่วงเมรุ" หรือสถานที่ปลงพระศพและเก็บพระอัฐิของเจ้านาย ต่อมาเจ้าดารารัศมี พระราชชายา ทรงมีพระดำริให้ย้ายกู่เก็บพระอัฐิไปยังสถานที่ที่เหมาะสมกว่าเดิมคือ บริเวณวัดสวนดอก และได้สร้างตลาดขึ้นในบริเวณดังกล่าว ด้วยทุน 1,800 รูปี ซึ่งกู้มาจากพระคลังข้างที่ โดยแบ่งออกเป็น 2,500 หุ้น ให้เจ้านายบุตรหลานของตระกูล ณ เชียงใหม่ ร่วมกันถือหุ้น
การบริหารกิจการในระยะแรก มี Mr.Arthur Lionel Queripel ชาวอังกฤษ เป็นผู้จัดการคนแรก ต่อมาเจ้ากาวิละวงศ์ ณ เชียงใหม่ และเจ้าพงษ์อินทร์ ณ เชียงใหม่ จึงได้เข้ามาทำหน้าที่ผู้จัดการตามลำดับ กระทั่งนายไกรศรี นิมมานเหมินท์ ได้ซื้อหุ้นที่กระจัดกระจายอยู่มารวมกันกลายเป็นผู้ถือหุ้นรายใหญ่ และเข้ามาบริหารงานกิจการตลาดอย่างสมบูรณ์
เหตุการณ์เพลิงไหม้.
วันที่ 13 กุมภาพันธ์ พ.ศ. 2511 เกิดไฟไหม้ทำให้ตลาดวโรรสเสียหายทั้งหมด หลังจากนั้นจึงได้มีการก่อสร้างปรับปรุงตลาดขึ้นมาใหม่ และเปิดทำการค้าอย่างเป็นทางการอีกครั้ง ในวันที่ 19 มีนาคม พ.ศ. 2515
กาดหลวง
พจน์ เภกะนันทน์
พลตำรวจเอก พจน์ เภกะนันทน์ (26 พฤศจิกายน 2457 - 14 มิถุนายน 2536) อดีตอธิบดีกรมตำรวจ และอดีตสมาชิกวุฒิสภา
พลตำรวจเอกพจน์ (นามเดิม ฟอร์ด เภกะนันทน์) เกิดเมื่อวันพฤหัสบดีที่ 26 พฤศจิกายน พ.ศ. 2457 ที่ตำบลประตูชัย อำเภอเมืองนครศรีธรรมราช จังหวัดนครศรีธรรมราช เป็นบุตรชายของอำมาตย์โท พระวุฒิศาสตร์วินิจฉัย (ชิต เภกะนันทน์) และนางหลง หรือ จรูญ (สกุลเดิม ภู่นุภาพ) สมรสกับ นางสุกัญญา เภกะนันทน์ ธิดา มรว. สงบ สหวุฒิ และ พระยาสุรัสวดี ตาปนานนท์ มีธิดา 1 คน รองศาสตราจารย์ ดร พรรณทิพย์ เภกะนันทน์ อดีตคณบดี และผู้ก่อตั้ง คณะจิตวิทยา จุฬาลงกรณ์มหาวิทยาลัย